Tiltale for overtrædelse af færdselslovens § 118, jf. § 3, stk. 1 og § 15, stk. 3. Påstand om førerretsfrakendelse
Ret: Retten i Roskilde (1. instans)
Faggruppe: Straffesag — Bødesag
Sagsemner: Færdsel;

/

RETTEN I ROSKILDE

Udskrift af dombogen

D O M

afsagt den 15. januar 2010

Rettens nr. 11A-5198/2009
Politiets nr. 1200-81060-00060-09

Anklagemyndigheden
mod
Tiltalte
CPR nr. (Født 1968)

Anklageskrift er modtaget den 31. august 2009.

Tiltalte, Adresse, 3000 Helsingør er tiltalt for

1.
overtrædelse af færdelslovens §118, jf. § 3, stk. og § 15, stk. 3, ved onsdag den
22. april 2009 kl. 0724 uden at optræde hensynsfuldt og udvise agtpågi-
venhed, at have ført personbil Reg. nr. under tilsidesættelse af væsentlige
hensyn til færdselssikkerheden ad Køge Bugt Motorvejen i retning fra Solrød
ca. fra 33,4km-mrk. og ca. 3650 m mod Ølby i Køge kommune med en så kort
afstand til forankørende, at der var fare for påkørsel, hvis køretøjet for-
an standsede eller nedsatte hastigheden, idet rådighedstiden var mindre end
0,44 sek. ved 122 km/t., mindre end 0,44 sek. ved 117 km/t., mindre end
0,52 sek. ved 119 km/t. og mindre end 0,40 sek. ved 123 km/t.

2.
overtrædelse af færdelsslovens § 118, jf. § 3, stk. 1 og § 15, stk. 3, ved oms-
dag den 22. april 2009 kl. 0726, uden at optræde hensynsfuldt og udvise agt-
pågivenhed, at have ført Reg. nr. under tilsidesættelse af væsentlige hensyn til
færdselssikkerheden ad Vestmotorvejen i retning fra Ølby ca. fra 37,9 km-mrk.
og ca. 2600 m mod Borup i Køge kommune med en så kort afstand til
forankørende, at der var fare for påkørsel, hvis køretøjet foran standsede el-ler
nedsatte hastigheden, idet rådighedstiden var mindre end 0,44 sek. ved 124
km/t., mindre end 0,48 sek. ved 127 km/t. og mindre end 0,32 sek. ved 128
km/t.

Påstande

Anklagemyndigheden har nedlagt påstand om bødestraf.

Anklagemyndigheden har endvidere nedlagt påstand om, at tiltalte frakendes

Std 75273



/

Side 2/4

retten til at føre motordrevet køretøj, hvortil der kræves kørekort, og at fra-
kendelsen skal ske ubetinget, jf. færdselslovens § 125, stk. 1, nr. 1, jf. § 126,
stk. 1, nr. 7.

Tiltalte har nægtet sig skyldig i overtrædelse af færd-selsloven 3, stk. 1 og §
15, stk. 3, men erkendt, at have været til stede og kørt på de pågældende
strækninger på de relevante tidspunkter. Tiltalte har påstået sig frifundet for
påstanden om føreretsfrakendelse.

Sagens oplysninger

Der er under sagen afgivet forklaring af tiltalte og vidneforklaring af politias-
sistent Vidne.

Tiltalte har forklaret, at han kom kørende på motor-vejen og var på vej til
Tyskland. Han kørte efter forholdene og fulgte trafik-ken. Der var meget trafik.
Da han blev stoppet af politiet, så han den optagne video. Han fik forklaret,
hvordan det fungerer. Han så ikke målinger, men fik fortalt, at disse beregnes
senere. Politimanden sagde, at han var lidt i tvivl om den første hændelse. Han
kunne godt se på videoen, at han kørte for tæt på forankørende. Han kørte ikke
preskørsel og han dyttede ikke eller blinkede. Det var ikke hans hensigt at
chikanere.

Han kører omkring 65.000 km om året i forbindelse med sit job som salgs-
chef. Han kører ansvarligt. På Vestmotorvejen lå der en bil foran ham. Biler-ne
flettede ind og ud. Han afventede at den forankørende, som kørte ca. 110 km/t,
flettede ind.

Da han så videoen, kunne han godt se, at det så meget kontant ud, og at af-
standen ikke forekom alt for stor. Han kører ikke aggressivt, men han kører
meget på Helsingørmotorvejen, hvor der ofte er kø og hvor trafikken er sær-
deles tæt. Derfor er han nok vant til, at man kører kofanger mod kofanger.

Vidnet, politiassistent Vidne har forklaret at han den 22. april 2009 kørte på
Køge Bugt motorvejen og foretog målinger.

Vidnet har forevist videofrekvens og forklaret, at tiltalte kørte tæt op bagved to
biler forud for rapportoptagelsen. Der blev ikke foretaget måling og be-
regninger på disse episoder, da de blev afsluttet hurtigt ved, at de pågælden-de
biler trak ind i en anden vognbane.

Vidnet har videre forklaret, at man bruger målingerne til at beregne rådig-
hedstiden for bilisten til at reagere på trafikken. Rådighedstiden beregnes ved,
at man bruger et bestemt punkt på eller ved vejen. Inden den forreste bils
bagdæk har passeret dette punkt startes målingen, og den sluttes, når den
bagerste bils fordæk har passeret punktet. Bilens hastighed måles samtidigt
med. Antallet af billeder, der er optaget i målingen, bruges til at beregne rå-
dighedstiden og afstanden mellem bilerne.



/

Side 3/4

Vidnet har lavet fire beregninger på kørslen vedrørende det første forhold. Der
er lavet en fra starten af kørslen og en fra slutningen samt to mellemlig-gende.
Han vurderede ikke, at der skete nogen væsentlig forandringer i af-standen
mellem tiltaltes bil og den forankørende, men man kan godt sige, at der er tale
om fire øjebliksbilleder, som dog viser det samme.

Beregningerne viser, at tiltalte havde en rådighedstid på henholdsvis 0,44 se-
kunder, 0,44 sekunder, 0,52 sekunder og 0,40 sekunder.

Angående kørslen i forhold 2 har vidnet forklaret, at der var tale om en ny
billist, som var forankørende. Målingen på tiltaltes bil fortsatte. Vidnet har
denne gang lavet tre beregninger af rådighedstiden. Disse viser en rådigheds-
tid på henholdsvis 0,44 sekunder, 0,48 sekunder og 0,32 sekunder.

Vidnet forklarede, at almindelige trafikanter ikke har en reaktionstid på mindre
end 0,8 sek.

Vidnet forklarede afslutningsvis, at han har 15 års erfaring i at foretage disse
måling samt anvende udstyret hertil.

Bilag 1.3 og 2.3 blev fremlagt. Disse viste beregninger af afstanden til den
forankørende bil.

Personlige oplysninger

Tiltalte er tidligere straffet
ved udenretligt hos politimesteren i Aalborg den 26. juni 2006 at have vedta-
get bøde på 1.500 kr for overtrædelse af færdelslovens § 118, jf. § 42, stk. 1,
nr. 2

Rettens begrundelse og afgørelse

Tiltalte har erkendt at have været til stede og kørt på de pågældende stræk-
ninger. Ved vidnets forklaring, videofrekvensen samt det i øvrigt forelagte,
herunder bilag 1.3 og 2.3, finder retten det bevist, at tiltalte er skyldig i over-
enstemmelse med tiltalen.

Straffen fastsættes til en bøde på 3.000 kr., jf. færdselslovens § 118, jf. § 3, stk.
1 og § 15, stk. 3.

Forvandlingsstraffen fastsættes som nedenfor bestemt.

Retten finder, at tiltalte har kørt så tæt på den forankørende bil, at rådigheds-
tiden for tiltalte til at reagere på trafikken har været så kort, at tiltalte ikke ville
have kunne nå at reagere. I henhold til tiltaltes egen forklaring var tra-fikken
den pågældende dag tæt. Retten finder derfor, at tiltalte har tilsidesat



/

Side 4/4

væsentlige hensyn til færdselssikkerheden og derved fremkaldt fare for per-son
og ting. Retten finder det med videooptagelsen og vidnets forklaring be-vist, at
tiltaltes afstand til den forankørende ikke i det væsentligste forandre-de sig
under kørslen. Da der er tale om to strækninger på henholdsvis 3,650 km og
2,6 km og to forskellige forankørende biler, anser retten ikke episo-derne som
et forhold men derimod to forhold.

Tiltalte frakendes derfor retten til at føre motordrevet køretøj, hvortil der
kræves kørekort, i 6 måneder fra endelig dom, jf. færdselslovens § 126, stk. 1,
nr. 7, jf. § 125, stk 1, nr. 1 jf. § 128.

Thi kendes for ret:

Tiltalte skal betale en bøde på 3.000 kr.

Forvandlingsstraffen for bøden er fængsel i 6 dage.

Tiltalte skal frakendes retten til at føre motordrevet køretøj, hvortil der kræ-ves
kørekort, i 6 måneder fra endelig dom.

Tiltalte skal betale sagens omkostninger.

Dommer



/